Udruga Are You Syrious?* objavila je da je u jednom zagrebačkom naselju napadnuta iračka obitelj .

Nasilnik, za kojeg napadnuti procjenjuje da ima oko 18 godina, kažu u udruzi, u pratnji još dvojice mladića je dočekao maloljetnika na autobusnoj stanici u Zagrebu te ga je fizički napao. On se u trenutku napada vraćao iz škole, ali je uspio pobjeći nasilnicima i pozvati oca i brata da dođu po njega. Dok su se zajedno vraćali kući, na početku ulice u kojoj žive iznova su ih dočekala četiri njima nepoznata mladića koji su im nastavili prijetiti. „Slučaj je prijavljen pravobraniteljici i policiji od koje očekujemo brzu i efikasnu reakciju. Napadnutoj obitelji podršku pružaju volonteri udruge Are You Syrious i JRS - Isusovačka služba za izbjeglice“, kažu u udruzi.

Udruga je objavila dio poruka u kojima za sada nepoznati šovinisti prijete maloljetnom azilantu i njegovoj obitelji koji su iz Iraka došli u Hrvatsku bježeći od ISIL-a te su se nedavno doselili u jedan zagrebački kvart. Poruke su pune šovinističkih prijetnji huligana.

* Udruga je u originalnom tekstu navedena kao Are You Serios, iako je njezino točno ime Are You Syrious?, koje dovoljno govori o tome čime se bave. Isprike udruzi i čitateljima